b'\n_START_ARTICLE_\nIncidenca\n_START_PARAGRAPH_\nIncidenca ali pojavnost je \xc5\xa1tevilo novih dogodkov, predvsem novih primerov bolezni v dolo\xc4\x8denem \xc4\x8dasovnem intervalu oziroma obdobju na dolo\xc4\x8denem obmo\xc4\x8dju v dolo\xc4\x8deni populaciji._NEWLINE_Incidenca je dele\xc5\xbe ljudi z dolo\xc4\x8denim znakom ali boleznijo, ki ga na novo najdemo v dolo\xc4\x8deni populaciji v dolo\xc4\x8denem obdobju (ko opravimo pregled \xe2\x80\x93 raziskavo), tj. prvi\xc4\x8d odkrita bolezen ali znak pri prej zdravih osebah. Navadno govorimo o letni pojavnosti, tj. \xc5\xa1tevilu novih primerov znaka ali bolezni v enem letu. Pojavnost nam torej pove, koliko novih primerov lahko pri\xc4\x8dakujemo v dolo\xc4\x8denem obdobju v dolo\xc4\x8deni populaciji._NEWLINE_Za razliko od incidence se prevalenca (raz\xc5\xa1irjenost) nana\xc5\xa1a na \xc5\xa1tevilo vseh bolnikov (starih in novih) z dolo\xc4\x8deno boleznijo v kaki populaciji v \xc4\x8dasu opazovanja (npr. na dolo\xc4\x8den dan).'